La Cruz de Plazas se conformó a partir d'a ya existent "plaza de Armas", en o costau sud d'a ilesia. En este espacio no estioron necesarias las demolicions. En cambio, a lo frent d'a frontera prencipal d'a seu sí estió necesario ubrir lo espacio pa la "plaza del Ayuntamiento" (posteriorment conoixida como "plaza de la Fundación", "plaza de los Laureles" y "plaza Guadalajara", succesivament). Asinasmesmo, a lo norte, una antiga ilesia d'o sieglo XVII fue reemplazada per la "plaza de la Rotonda de los Hombres Ilustres" (mausoleu en o qual son depositaus las restas de jaliscienses destacaus). Finalment, pa completar la cruz en a suya parte mas larga, fuoron estricalladas per completo las antigas mansions que ocupaban las dos mazanas entre la frontera posterior d'a seu y la frontera frontal d'o Teatro Degollado, dando puesto a la "plaza de la Liberación" (clamada tamién "plaza de los Tres Poderes", y millor conoixida como "plaza de las Dos Copas").